**Mané Garrincha estadioa** Brasilgo hiriburua den Brasiliako erabilera anitzeko estadio bat da. 1974an inauguratu zen eta azken birmoldaketaren ostean, 2013an, 72.800 ikusleko edukiera du eserita. 

Instalazioak Barruti Federaleko Kirol, Gorputz Hezkuntza eta Aisialdi Sailaren jabetzakoak dira eta Garrincha futbolari mitikoaren izena daukate.

Estadioa futbol partidetarako erabiltzen da batez ere. Barruti Federaleko klub nagusien partida garrantzitsuak egiten dira bertan, hala nola Gama, Brasiliense eta Brasilia. Estadio Nazionala 2013ko FIFA Konfederazioen Kopa, 2014ko FIFA Munduko Kopa, 2016 Rio de Janeiroko Olinpiar Jokoak eta 2021eko Amerikako Kopa izan ziren.

RBD, Shakira, Beyoncé, Legião Urbana, Iron Maiden, Aerosmith, Lenny Kravitz, Black Eyed Peas, Katy Perry eta NCT 127 taldeen musika kontzertuetarako ere erabili izan da.

Historia
--------

Estadioa 1974an inauguratu zen, bere jatorrizko izena Gobernador Hélio Prates da Silveira estadioa zen eta President Médici Kiroldegiaren parte zen.  Lehen partidan, Corinthians eta CEUB CE izan ziren aurrez aurre. Emaitza aldekoa izan zen Corinthiansentzat, 2-1 irabazi zuen Vaguinhok lehen gola sartuz. Mané Garrincharen gaur egungo izena 1980ko hamarkadan jaso zuen,  Munduko Kopa bi aldiz irabazi zuen Brasilgo futbolari nabarmenaren omenez, XX. mendeko 8. jokalari onena bezala aitortua. 

1996ko martxoaren 2an, Brasilgo Mamonas Assassinas talde mitikoaren azken kontzertua hartu zuen; ikuskizunaren ostean taldeak pertsona bizirik utzi ez zuen hegazkin istripua jasan zuen.

1998ko abenduaren 20an izan zen ikuslerik gehien estadioan, 51 000 pertsona inguru, Sociedade Esportiva do Gama-ren A Seriearen arrakasta eta igoera ikusteko, Londrina ECren aurka 3-0.

2007ko abenduaren 8an, Brasilgo Emakumezkoen Futbol Koparen lehen finala ospatu zen estadioan.

### Instalazio fotovoltaikoa

Birmoldaketaren ostean, Mané Garrincha estadioak eguzki plakak instalatu ditu teilatuan. Sistemak, 2,5 MW-ko potentziarekin, estadioa eguzki energia fotovoltaikoz hornitzeko aukera ematen du. Sistemak estadioaren energia-eskariaren %50 inguru betezea espero da, eta gainerako elektrizitatea tokiko sare elektrikora injektatuko da. 

Eguzki panelak jarri diren 2014ko Munduko Txapelketarako beste estadio batzuk hauek dira: Rio de Janeiroko Maracaná estadioa, Pernambucoko Itaipava Arena eta Belo Horizonteko Mineirão estadioa .

Erreferentziak
--------------

1. ↑    *Brasil 2014 - Portal da Copa.*  Site do Goberno Federal Brasileiro sobre a Copa do Mundo da FIFA 2014.
2. 1 2    *Estádio Mané Garrincha faz 39 anos e ex-jogadores relembram histórias.*  Globo Esporte.
3. ↑    *El Mejor Jugador Mundial del Siglo.*  iffhs.de.
4. ↑    *First Brazil 2014 World Cup Solar Powered Stadium Opens.*  Clean Technica 27 de mayo de 2013.
5. ↑    *Brasilia’s Remodeled National Stadium Will Be a Solar Showcase For The 2014 World Cup.*  Inhabitat.
6. ↑    *Los principales estadios de Brasil, equipados con inversores fotovoltaicos de Ingeteam.*  Ingeteam 13 de junio de 2013.

Kanpo estekak
-------------

* Templos do Futebol
* Blog Estadios

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q336088
* Commonscat Multimedia: Estádio Mané Garrincha

---

 |

* Wd Datuak: Q336088
* Commonscat Multimedia: Estádio Mané Garrincha